Τριανδρία Θεσσαλονίκης

Ιστορία 
Η Τριανδρία πήρε το όνομά της από την τριανδρία (τρεις άνδρες) που αποτέλεσε την ηγεσία του κινήματος Εθνικής Άμυνας που είχε έδρα τη Θεσσαλονίκη (Ελευθέριος Βενιζέλος, Παύλος Κουντουριώτης, Παναγιώτης Δαγκλής).

Το 1915 κατέφυγαν στην περιοχή πρόσφυγες από τη Μικρά Ασία. Το 1917 κατέφυγαν πυροπαθείς της Θεσσαλονίκης, μετά την καταστροφική πυρκαγιά της 5ης Αυγούστου, που έκαψε σε έκταση 1.200 στρεμμάτων το μεγαλύτερο μέρος του ιστορικού κέντρου της πόλης. Το 1919 κατέφυγαν πρόσφυγες από τη Ρωσία. Το 1922 εγκαθίστανται στην περιοχή Έλληνες πρόσφυγες από τη Μικρά Ασία και τη Θράκη, και έκτισαν πρόχειρα σπίτια για να στεγαστούν.

Το 1929 είχε πληθυσμό 3.000 κατοίκους και πολλά προβλήματα. Τα λεωφορεία έφταναν μέχρι το Ιταλικό νοσοκομείο (αργότερα ονομάστηκε Λοιμωδών), και οι κάτοικοι έπρεπε να περπατήσουν περισσότερο από 1 χιλιόμετρο, χωρίς να υπάρχει δρόμος, για να πάνε στα σπίτια τους. Δεν υπήρχαν υπόνομοι και οι βόθροι υπερχείλιζαν. Επίσης τα σκουπίδια ρίχνονταν πρόχειρα στις παρυφές του συνοικισμού. Έτσι οι κάτοικοι φοβόταν για "δάγκειο" ή "χολέρα" και τον εγκατέλειπαν στην πρώτη ευκαιρία.

Ο συνοικισμός βρισκόταν ανάμεσα σε δυο χαράδρες-ρεματιές. Δεν είχε δρόμους ούτε γέφυρες για να τον ενώσει με τη Θεσσαλονίκη και την Τούμπα. Το χειμώνα τα νερά από τα βουνά κατέβαιναν ορμητικά σχηματίζοντας χείμαρρους και κάνοντας πολύ δύσκολη έως αδύνατη (το βράδυ) την προσέγγιση στην Τριανδρία.

Το 1976, η περιοχή έχει ήδη κτιστεί τουλάχιστον κατά 80% με τετραώροφες πολυκατοικίες. Στην κοινότητα Τριανδρίας υπηρέτησε η πρώτη γυναίκα πρόεδρος κοινότητας στην Ελλάδα, η αντιστασιακή Μαρίκα Μανιού (γ. 1919)"Τιμήθηκε η πρώτη γυναίκα κοινοτάρχης", εφ. Τα Νέα, φύλλο 3ης Δεκεμβρίου 1988, σελ. 38.. Το 1983, μετά τη μακρόχρονη ύπαρξη του οικισμού ως κοινότητας, συστάθηκε ως Δήμος Τριανδρίας. Το 2011 σύμφωνα με το Πρόγραμμα «Καλλικράτης» ενώθηκε με τον Δήμο Θεσσαλονίκης αποτελώντας δημοτική ενότητα.Δημοτική ενότητα Τριανδρίας Θεσσαλονίκης

Εντός του Ναού της Τριανδρίας βρίσκεται το παρεκκλήσιο του Αγίου Χρυσοστόμου Σμύρνης ώστε να θυμίζει τη μικρασιατική ταυτότητα του συνοικισμού.Ναοί του Αγίου Χρυσοστόμου Σμύρνης και των Μικρασιατών Μαρτύρων - Ένωση Μικρασιατών Φοιτητών

 Συγκοινωνία 
Η Τριανδρία εξυπηρετείται από τις ακόλουθες αστικές γραμμές:
+#ΑφετηρίαΤερματισμός17ΤριανδρίαΒενιζέλου30ΤριανδρίαΑποθήκη36ΧΤριανδρίαΑ.Σ. Ικέα37ΚρυονέριΝέος Σιδηροδρομικός Σταθμός

Πληθυσμός
Η εξέλιξη του μόνιμου πληθυσμού της Τριανδρίας έχει ως εξής:
 ΑπογραφήΜόνιμος Πληθυσμός19402.85019513.21019614.44619714.569198110.637199112.060200111.75020119.98620219.428

Ο Άγιος Σπυρίδων προστάτης των τσαγκάρηδων

Ο πρώτος ναός στεγάστηκε σε στάβλο το 1915 με την έλευση των πρώτων Μικρασιατών προσφύγων. Μετά τη Μικρασιατική Καταστροφή του 1922 στη θέση της παλιάς εκκλησίας (στάβλος), χτίστηκε ξύλινος Ναός του Αγίου Σπυρίδωνος, καθώς είναι προστάτης των τσαγκαράδων, τέχνη των περισσοτέρων προσφύγων της περιοχής.

Το 1990 ανεγέρθηκε στην ίδια θέση ο σημερινός ναός ο οποίος όμως πάρα τους συνεχείς εράνους και τη συγκέντρωση χρημάτων επί τρεις δεκαετίες παραμένει μέχρι σήμερα ημιτελής εσωτερικά και εξωτερικά.

Παραπομπές

Κατηγορία:Συνοικίες και περιοχές Θεσσαλονίκης
Κατηγορία:Περιοχές της περιφερειακής ενότητας Θεσσαλονίκης
Κατηγορία:Δήμος Θεσσαλονίκης